ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 253 

27 Απριλίου 2000 


ΠΕΡΙΕΧΟΜΕΝΑ ΑΠΟΦΑΣΕΙΣ 


ΑΠΟΦΑΣΕΙΣ 

1. Χαρακτηρισμός της οδού Παράκαμψης Ιωαννίνων 
και των συνδετηρίων της ως ΕΘΝΙΚΗΣ και κατάτα¬ 
ξή της στο Δευτερεύον Οδικό Δίκτυο. 

2. Εφαρμογή του άρθρου 3του Π.Δ. 209/98 για την (με 

αριθμ. πρωτ. ΔΜΕΟ/α/1415/6.7.98 Απόφαση ΓΓ ΔΕ) 
εγκεκριμένη οριστική μελέτη της οδού Παράκαμ¬ 
ψης Ιωαννίνων μετά των συνδετηρίων (τμήμα από 
οδό Ε.Ο. Ιωαννίνων - Δωδώνης έως Ε,Ο. Ιωαννίνων 
- Ηγουμενίτσας - Νέα μελέτη με διατομή τύπου 
«Γ»). 

Χαρακτηρισμός της συνδετήριας οδού του αυτ/μου 
Κορίνθου - Τρίπολης με την υφισταμένη Εθνική 
Οδό (74) του Δευτερεύοντος Δικτύου «Τρίπολη - 
Λεβίδι - Βυτίνα - Ολυμπία» στον Ανισόπεδο Κόμβο 
Νεστάνης ως Εθνικής Οδού. 

Καθορισμός όρων και περιορισμών δόμησης για την 
ανέγερση σχολικών αιθουσών εκτός εγκεκριμένου 
σχεδίου Σάμης. 

Μερική ανάκληση της 60805/2600/14.5.93 Απόφασης 
έγκρισης του Γενικού Πολεοδομικού Σχεδίου 
(Γ.Π.Σ.) «του οικισμού Μεσσήνης του Δήμου Μεσ¬ 
σήνης Ν. Μεσσηνίας», ως προς την περιοχή που 
εμπίπτει εντός των ορίων της πρώην Κοιν. Ανάλη¬ 
ψης. 

Κήρυξη αναδασωτέας έκτασης εμβαδού 314,00 τ.μ. 
στη Δασική θέση «Παναγία» Δημ. Διαμ/τος Αγίου 
Νικολάου Ν. Χαλκιδικής. 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ανακοίνωση παρακατάθε¬ 
σης για αποζημίωση επικειμένων στο Ο.Τ. 267 στα 
Μελίσσια. 


Αριθ. ΔΜΕΟ/ε/οικ. 450 (1) 

1. Χαρακτηρισμός της οδού Παράκαμψης Ιωαννίνων και 
των συνδετηρίων της ως ΕΘΝΙΚΗΣ και κατάταξή της 
στο Δευτερεύον Οδικό Δίκτυο. 

2. Εφαρμογή του άρθρου 3 του ΠΔ 209/98 για την (με 
αριθμ. πρωτ. ΔΜΕΟ/α/1415/6.7.98 Απόφαση ΓΓΔΕ) 
εγκεκριμένη οριστική μελέτη της οδού,Παράκαμψης 
Ιωαννίνων μετά των συνδετηρίων (τμήμα από οδό Ε.Ο. 
Ιωαννίνων - Δωδώνης έως Ε.Ο. Ιωαννίνων - Ηγουμενί¬ 
τσας - Νέα μελέτη με διατομή τύπου «Γ»), 

Ο ΥΠΟΥΡΓΟΣ 

1 ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 69/88 Οργανισμός της Γ ενικής Γ ραμματείας 
Δημοσίων Έργων, όπως τροποποιήθηκε και ισχύει. 

3. Το Ν. 3155/55 «Περί κατασκευής και συντηρήσεως 

2 Οδών». 

4. Το Π.Δ. της 9,8,55 «Περί καθορισμού των Εθνικών 
Οδών κατά τας διατάξεις του Ν. 3155/55 και την Γ 25871 / 
9.7.63 Απόφαση του Υπουργού Δημοσίων Έργων «Περί 

3 αριθμήσεως των Εθνικών Οδών». 

5. Το Ν. 1418/84 «Δημόσια Έργα και ρυθμίσεις συνα¬ 
φών θεμάτων και ειδικότερα την παράγραφο 3 του άρ¬ 
θρου 25. 

6. Την Απόφαση Δ16α/04/773/29.11.90 «Περί εξαίρεσης 
Διοικητικών Πράξεων ή Εγγράφων από τον κανόνα των 
τριών υπογραφών». 

4 7. Την Απόφαση ΔΜΕΟ/ε/0/1308/16.12.95 (ΦΕΚ 30/Β7 
19.1.96) Κατάταξη Εθνικών Οδών Περιφερειών Αττικής, 
Στερεάς Ελλάδας, Θεσσαλίας, Ηπείρου, Μακεδονίας και 

5 Θράκης σε βασικό (Πρωτεύον), Δευτερεύον και Τριτεύον 
Εθνικό Δίκτυο. 

8. Το Π.Δ. 209/98 «Λήψη μέτρων για την ασφάλεια της 
υπεραστικής συγκοινωνίας». 

9. Το Ν. 653/77 «Περί υποχρεώσεως των παρόδιων ιδιο¬ 
κτητών για τη διάνοιξη Εθνικών Οδών κ.λπ.», όπως τρο- 

6 ποποιήθηκε και συμπληρώθηκε μέχρι σήμερα και το 

Ν.Δ. 929/79 «Περί εκτελέσεως του Άρθρου του Ν. 
653/77». 

10. Την ανάγκη διασαφήνησης του χαρακτηρισμού του 
Οδικού Δικτύου που αναφέρεται στο θέμα, για να εναρ¬ 
μονίζονται οι ανάλογες νομοθετικές διατάξεις. 

Και αφού είδαμε: 

1) Την Απόφαση προέγκρισης χωροθέτησης του έργου 
από την Διεύθυνση Χωροταξίας του ΥΠΕΧΩΔΕ με αριθμ. 
πρωτ. 88005/5896/15.11.95. 

2) Την Απόφαση έγκρισης περιβαλλοντικών όρων που ε- 
ξεδόθη από το ΥΠΕΧΩΔΕ/ Διεύθυνση Περιβαλλοντικού 
Σχεδιασμού με αριθμ. πρωτ. 81689/8.5.97. 

3) Τα έγγραφα με αριθ. πρωτ. οικ. 3272/7.9.98 και οικ. 
257/22.1.99 της Διεύθυνσης Δημοσίων Έργων Περιφέ¬ 
ρειας Ηπείρου με τα οποία ζητείται ο χαρακτηρισμός του 
οδικού τμήματος του θέματος από το σημείο συνάντησης 
με την Εθνική Οδό (5) «Άρτα - Φιλιππιάδα - Ιωάννινα» μέ¬ 
χρι το σημείο συνάντησης με την Εθνική Οδό (6) «Βόλος - 
Ιωάννινα- Ηγουμενίτσα» ως Εθνικής Οδού καθόσον πρό¬ 
κειται για νέα χάραξη που θα συντελέσει στην αποσυμ¬ 
φόρηση της πόλης των Ιωαννίνων από την διερχόμενη υ¬ 
περαστική κυκλοφορία και αποτελεί συνδετήριο άξονα 
των ως άνω αναφερομένων Εθνικών Οδών. 

4) Την Απόφαση του Γενικού Γραμματέα της ΓΓΔΕ/ 
ΥΠΕΧΩΔΕ με αριθ. πρωτ. ΔΜΕΟ/α/1415/6.7.98 με την 
οποία εγκρίθηκε η Οριστική Μελέτη Οδοποιίας της Οδού 
Παράκαμψης Ιωαννίνων μετά των συνδετήριων {τμήμα 
από Ε.Ο, Ιωαννίνων - Δωδώνης έως Ε.Ο. Ιωαννίνων - 
Ηγουμενίτσας - Νέα μελέτη με διατομή τύπου «Γ»). 

Και επειδή 

Ια. Η οδός Παράκαμψης Ιωαννίνων και των συνδετή¬ 
ριων της δεν είναι χαρακτηρισμένη παρακάμπτοντας δε 
την πόλη των Ιωαννίνων από την συνάντησή της με την 
ΕΟ Ιωάννινα - Άρτα έως την Ε.Ο. Ιωάννινα - Καλπάκι, 
αποτελεί παραλλαγή της υφιστάμενης Βασικής Εθνικής 
Οδού «Ρίο - Αντίρριο - Αγρίνιο - Αρτα - Ιωάννινα - Καλπάκι 
- Κακαβιά» και αποσυμφορεί κυκλοφοριακά τα Ιωάννινα 
από την σημερινή υπεραστική κυκλοφορία της Ε. Ο. Ρίο - 
Κακαβιά, ενώ παράλληλα μελετάται ο Δυτικός Άξονας 
στη περιοχή τμήματα του οποίου κατασκευάζονται. 

1β. Επιτρέπεται ο χαρακτηρισμός της σύμφωνα με την 
παράγραφο 3 του άρθρου 25 του Ν. 1418/84 όπου «σε 
περίπτωση αμφιβολίας σχετικά με τον χαρακτηρισμό 
τμημάτων οδών ως Εθνικών ή Επαρχιακών λόγω παραλ¬ 
λαγών ή χρησιμοποίησής τους ως κλάδων κυκλοφορια- 
κών κόμβων ή για άλλους ανάλογους λόγους ο καθορι¬ 
σμός γίνεται με Απόφαση του (τότε) Υπουργού Δημοσίων 
Έργων (και τώρα ΥΠΕΧΩΔΕ) που δημοσιεύεται στην 
Εφημερίδα της Κυβερνήσεως». Οι εργασίες κατασκευής 
της οδού παράκαμψης Ιωαννίνων έχουν ξεκινήσει. 

2. Πρέπει να προστατευθεί η ζώνη διέλευσης της οδού 
της εγκεκριμένης μελέτης του θέματος (άρθρο 3 του 
Π.Δ. 209/98). 

α) με απαγόρευση έκδοσης οικοδομικών αδειών μέσα 
σ’ αυτήν. 

β) με εφαρμογή των ελάχιστων αποστάσεων Ο.Γ. που 
προβλέπονται στο άρθρο 2 του ΠΔ 209/98 για τα κτίσμα- 
τα εκτός ζώνης διέλευσης. 

3. Δεν προκαλείται πρόσθετη δαπάνη για τον Κρατικό 
Προϋπολογισμό, αποφασίζουμε: 

Εγκρίνουμε: 

1. Τον χαρακτηρισμό της οδού Παράκαμψης Ιωαννίνων 
και των συνδετηρίων της (από την συνάντηση της με την 


Ε.Ο. Ιωαννίνων- Άρτης έως την Ε.Ο. Ιωαννίνων - Καλπα- 
κίου) ως ΕΘΝΙΚΗΣ και την κατατάσσουμε στο (Δευτερεύ- 
ον) οδικό δίκτυο διότι αποτελεί νέα χάραξη περιμετρικά 
της πόλης των Ιωαννίνων και προσωρινή παραλλαγή του 
Βασικού Εθνικού Οδικού άξονα «Ρίο - Αντίρριο - Αγρίνιο - 
Άρτα - Ιωαννίνα-Καλπάκι - Κακαβιά» ο οποίος θα αντικα- 
τασταθεί από τον Δυτικό Αξονα, τμήματα του οποίου 
κατασκευάζονται. 

2. Για την (με αρ. 8171709-ΣΑΜ 071) μελετητής οδού 
Παράκαμψης Ιωαννίνων μετά των συνδετηρίων της (και 
για το τμήμα από την συνάντησή της με την Ε.Ο.Ιωαννί¬ 
νων - Δωδώνης έως την Ε.Ο. Ιωαννίνων - Ηγουμενίτσας) 
που εγκρίθηκε με την ΔΜΕΟ/α/1415/6.7.98 Απόφαση του 
Γ εν. Γ ραμμ. Δημοσίων Έργων, να εφαρμοσθούν οι διατά¬ 
ξεις του άρθρου 3 του Π.Δ. 209/98. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2000 

ΟΥΠΟΥΡΓΟΣ 

Κ. ΛΑΛΙΩΤΗΣ 
-»- 

Αριθ. ΔΜΕΟ/ε/Ο/481 (2) 

Χαρακτηρισμός της συνδετήριας οδού του αυτ/μου Κό¬ 
ρινθου - Τρίπολης με την υφιστάμενη Εθνική Οδό (74) 
του Δευτερεύοντος Δικτύου «Τρίπολη - Αεβίδι - Βυτίνα 
- Ολυμπία» στον Ανισόπεδο Κόμβο Νεστάνης ως Εθνι¬ 
κής Οδού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 69/88 «Οργανισμός της Γ ενικής Γ ραμματείας 
Δημοσίων Έργων», όπως τροποποιήθηκε και ισχύει. 

3. Το Ν. 3155/55 «Περί κατασκευής και συντηρήσεως 
οδών». 

4. Το Π.Δ. της 9.8.55 «Περί καθορισμού των Εθνικών 
Οδών κατά τις διατάξεις του Ν. 3155/55 και την Γ 25871/ 
9.7.63 Απόφαση του Υπουργού Δημοσίων Έργων «Περί 
αριθμήσεωςτων Εθνικών Οδών». 

5. Το Ν. 1418/84 «Δημόσια Έργα και ρυθμίσεις συνα¬ 
φών θεμάτων» και ειδικότερα την παράγραφο 3 του άρ¬ 
θρου 25. 

6. Την Απόφαση Δ16α/04/773/29.11.90 «Περί εξαίρεσης 
διοικητικών πράξεων ή εγγράφων από τον κανόνα των 
τριών υπογραφών». 

7. Την Απόφαση ΔΜΕΟ/ε/ϋ/779/24.7.95 «Κατάταξη του 
Εθνικού Οδικού Δικτύου Πελοποννήσου σε Βασικό (Πρω¬ 
τεύον), Δευτερεύον και Τριτεύον Εθνικό Οδικό Δίκτυο». 

8. Το ΠΔ 209/98 «Λήψη μέτρων για την ασφάλεια της υ¬ 
περαστικής συγκοινωνίας». 

9. Το Ν. 653/77 «Περί υποχρεώσεως των παρόδιων ιδιο¬ 
κτητών για την διάνοιξη Εθνικών Οδών κ.λπ.» όπως τρο¬ 
ποποιήθηκε και συμπληρώθηκε μέχρι σήμερα και το ΝΔ 
929/79 «Περί εκτελέσεως του άρθρου του Ν. 653/77. 

10. Την ανάγκη διασαφήνησης του χαρακτηρισμού του 
Οδικού Δικτύου που αναφέρεται στο θέμα για να εναρμο¬ 
νίζονται οι ανάλογες νομοθετικές διατάξεις. 

Αφού είδαμε: 

1) Την Απόφαση έγκρισης της οριστικής μελέτης οδο¬ 
ποιίας για την οδό του θέματος που εξεδόθη από την 

Διεύθυνση Συ γκ/κών Έργων τέως 9ης ΠΥΔΕ Περιφέρειας 
Πελοπόννησου με αριθ. πρωτοκ. 534/21.11.1989. 

2) Το έγγραφο με αριθ. πρωτ. οικ/1711/8.4.98 της ΔΕΣΕ 
Πελοπόννησου δια του οποίου τίθεται ερώτημα αναφορι¬ 
κά με τον χαρακτηρισμό του υπόψη οδικού τμήματος. 

3) Το έγγραφο της Υπηρεσίας μας ΔΜΕΟ/ε/354/30.6.98 
με το οποίο ζητούμε πληροφορίες επί του θέματος. 

4) Τα έγγραφα της Υπηρεσίας μας ΔΜΕΟ/ε/314/5.5,99 
και ΔΜΕΟ/ε/Ο/45/12.1.2000 με τα οποία επανερχόμαστε 
στην εν λόγω συνδετήρια οδό υπενθυμίζοντας στις αρμό¬ 
διες τοπικές Υπηρεσίες να επισπεύσουν την αποστολή 
των ζητηθέντων στοιχείων. 

5) Το έγγραφο με αριθ. πρωτ, 5653/7.12.99 της Διεύ¬ 
θυνσης Υποδομών Νομαρχιακής Αυτοδιοίκησης Αρκα¬ 
δίας δια του οποίου ζητούνται πληροφορίες σχετικά με 
την κυκλοφοριακή σύνδεση πρατηρίου υγρών καυσίμων 
επί του συνδετηρίου κλάδου του Ανισόπεδου Κόμβου Νε- 
στάνης. 

6} Το έγγραφο με αριθ. πρωτ. 257/11.2.2000 του Τμή¬ 
ματος Εποπτεΐας Συγκοινωνιακών Έργων της Διεύθυν¬ 
σης Ελέγχων Κατασκευής Έργων Περιφέρειας Πελοπον- 
νήσου δια του οποίου αποστέλλονται προς την Υπηρεσία 
μας όλα τα ζητηθέντα στοιχεία προκειμένου να προχω¬ 
ρήσουμε στον χαρακτηρισμό του εν θέματι οδικού τμή¬ 
ματος. 

Και επειδή: 

1) Η παραπάνω συνδετήρια οδός δεν είναι χαρακτηρι¬ 
σμένη, έχει όμως τα γεωμετρικά χαρακτηριστικά Εθνικής 
Οδού, αποτελεί συνέχεια του κλάδου εξόδου στον Ανισό¬ 
πεδο Κόμβο Νεστάνη και συνδέει τον αυτ/μο Κορίνθου- 
Τρίποληςτου Βασικού Εθνικού Οδικού Δικτύου με την υ¬ 
φιστάμενη Εθνική Οδό (74) του Δευτερεύοντος Δικτύου: 
«Τρίπολη - Λεβίδι - Βυτίνα- Ολυμπία» από τον Ισόπεδο 
Κόμβο της παραλλαγής της Επαρχιακής Οδού Νεστάνης 
- Τρίπολης μέχρι τον Ισόπεδο Κόμβο Αρχαίας Μαντινείας 
της ως άνω Εθνικής Οδού (74), σε μήκος 3,35 χλμ. 

2) Έχει ήδη δοθεί στην κυκλοφορία από το 1993. 

3) Σύμφωνα με την παράγραφο 3 του άρθρου 25 του Ν. 
1418/84 επιτρέπεται «σε περίπτωση αμφιβολίας σχετικά 
με τον χαρακτηρισμό τμημάτων οδών ως Εθνικών ή Ε¬ 
παρχιακών λόγω παραλλαγών ή χρησιμοποίησής τους ως 
κλάδων κυκλοφοριακών κόμβων ή για άλλους ανάλογους 
λόγους, ο καθορισμός να γίνεται με απόφαση του (τότε) 
Υπουργού Δημοσίων Έργων (και τώρα ΥΠΕΧΩΔΕ) που 
δημοσιεύεται στην Εφημερίδα της Κυβερνήσεως», απο¬ 
φασίζουμε: 

1) Εγκρίνουμε να ενταχθεί στο Εθνικό Οδικό Δίκτυο της 
Χώρας η συνδετήρια οδός του αυτ/μου Κορίνθου - Τρίπο- 
λης με την υφισταμένη Εθνική Οδό (74) του Δευτερεύο¬ 
ντος Δικτύου: «Τρίπολη - Λεβίδι - Βυτίνα - Ολυμπία» στην 
περιοχή του Ανισόπεδου Κόμβου Νεστάνης, από τον Ισό¬ 
πεδο Κόμβο της παραλλαγής της Επαρχιακής Οδού Νε¬ 
στάνης -Τρίπολης μέχρι τον Ισόπεδο Κόμβο Αρχαίας Μα- 
ντινείας της ως άνω Εθνικής Οδού (74), μήκους 3,35 χλμ. 
και να καταταχθεί στο Δευτερεύον Εθνικό Οδικό Δίκτυο 
με αρίθμηση (74) όπου ανήκει και η ως άνω αναφερόμενη 
Εθνική Οδός (74): «Τρίπολη - Λεβίδι - Βυτίνα - Ολυμπία». 

2) Απαγορεύουμε την έκδοση οικοδομικών αδειών για 
ανέγερση κτισμάτων και εκτέλεση οικοδομικών εργασιών 
στη ζώνη διέλευσης της οδού όπως καθορίζει το άρθρο 3 
του Π.Δ. 209/98. 


Η απόφαση αυτή, από τις διατάξεις της οποίας δεν 
προκαλείται δαπάνη σε βάρος του Κρατικού Προϋπο¬ 
λογισμού, να δημοσιευθεί στην Εφημερίδα της Κυβερνή¬ 
σεως. 

Αθήνα, 11 Απριλίου 2000 

Ο ΥΠΟΥΡΓΟΣ 

Κ. ΛΑΛΙΩΤΗΣ 

- *- 

Αριθ. 1971/99 (3) 

Καθορισμός όρων και περιορισμών δόμησης για την ανέ¬ 
γερση σχολικών αιθουσών εκτός εγκεκριμένου σχεδί¬ 
ου Σάμης. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Το άρθρο 26 του Ν. 1337/1983 (ΦΕΚ33Α714.3.1983), 
όπως αντικαταστάθηκε με την παρ. 13 του άρθρου 8 του 
Ν. 1512/85 (ΦΕΚ 4/Α'/11.1.1985) και τροποποιήθηκε με το 
Ν. 1892/90 (ΦΕΚ 101/Α731.7.1990), το άρθρο 27 του Ν. 
1947/91 (ΦΕΚ 70/Α714.5.1991) και το άρθρο 29 του 
Ν. 2224/94 (ΦΕΚ 112/Α76.7.1994). 

2. Τα άρθρα 1 και 5του από 6.10.1978 Π.Δ/τος (ΦΕΚ 538 
Δ /17.10.1978), όπως τροποποιήθηκε με το από 24.5.1985 
Π.Δ/γμα (ΦΕΚ 270/Δ731.5.85). 

3. Τα πληθυσμιακά στοιχεία της τελευταίας απογραφής 
του Κράτους της ΕΣΥΕ. 

4. Το αριθ. 1766/5.8.99 έγγραφο του Δήμου Σάμης με 
τα συνημμένα έγγραφα, 

5. Την αριθ. 4/99 γνωμοδότηση του Δημοτικού Συμβου¬ 
λίου Σάμης. 

6. Την αριθ. 1/θέμα 1ο/5.4.2000 γνωμοδότηση του Συμ¬ 
βουλίου Χωροταξίας, Οικισμού και Περιβάλλοντος Ν. Κε¬ 
φαλληνίας, αποφασίζουμε: 

1. Εγκρίνουμε την τροποποίηση των ισχυόντων όρων 
δόμησης στο γήπεδο των σχολικών κτιρίων Σάμης και 
επιβάλλουμε τους παρακάτω: 

Επιτρεπόμενες χρήσεις: Εκπαιδευτήρια. Σχολικά κτί¬ 
ρια. 

Συντελεστής δόμησης: 0,80. 

Επιτρεπόμενη κάλυψη: 60%. 

Μέγιστος αριθμός ορόφων: 2 και υποχρεωτική στέγη 
μεγ. ύψους 3,5 μ. 

Ελάχιστες πλάγιες αποστάσεις: 2,50 μ. 

Κατά τα λοιπά εφαρμόζονται οι όροι δόμησης σύμφωνα 
με το από 6.10.1978 Π. Δ/γμα (ΦΕΚ 538/Δ717.10.1978), 
όπως τροποποιήθηκε με το από 24.5.85 Π. Δ/γμα (ΦΕΚ 
270/Δ/31.5.85). 

2. Για την εφαρμογή της παρούσας απόφασης δεν 
απαιτείται δαπάνη σε βάρος του προϋπολογισμού του 
Δήμου Σάμης, σύμφωνα με τις διατάξεις του άρθρου 27 
του Ν. 2081/92 (ΦΕΚ 154/Α792). 

3. Η παρούσα απόφαση ισχύει απάτη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 5 Απριλίου 2000 

Ο Νομάρχης 
ΔΙΟΝΥΣΙΟΣ ΓΕΩΡΓΑΤΟΣ 

Αριθ. 2255/ΠΕ (4) 

Μερική ανάκληση της 60805/2600/14.5.93 Απόφασης 
έγκρισης του Γενικού Πολεοδομικού Σχεδίου (Γ.Π.Σ.) 
«του οικισμού Μεσσήνης του Δήμου Μεσσήνης Ν. 
Μεσσηνίας», ως προς την περιοχή που εμπίπτει εντός 
των ορίων της πρώην Κοιν. Ανάληψης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τον Ν. 2503/97 (ΦΕΚ 107/Α797) «Διοίκηση, οργάνω¬ 
ση, στελέχωση της περιφέρειας...». 

2. Τον Ν. 2508/97 (ΦΕΚ 124/Α73.6.97) «Βιώσιμη οικιστι¬ 
κή ανάπτυξη των πόλεων», άρθρο 4 παρ. 10. 

3. Τον Ν. 1337/1983 (ΦΕΚ 33/Α783) «Επέκταση των πο- 

λεοδομικών σχεδίων.», άρθρο 3. 

4. Την 71412/2937/11.10.1985 (ΦΕΚ 692/Δ') «Κίνηση της 
διαδικασίας σύνταξης του Γενικού Πολεοδομικού Σχε¬ 
δίου Μεσσήνης Ν. Μεσσηνίας» και τον συνοδευτικό 
χάρτη 1:10.000. 

5. Την 60805/2600/14.3.93 απόφαση Υπ. ΠΕ.ΧΩ.Δ.Ε. 
(ΦΕΚ 763Δ793) «Έγκριση γενικού πολεοδομικού σχεδίου 
του οικισμού Μεσσήνης του δήμου Μεσσήνης του Ν. 
Μεσσηνίας». 

6. Την 816/7.9.99 (ΦΕΚ 674/Δ') απόφαση Γενικού Γραμ¬ 
ματέα Περιφέρειας Πελοπονήσου (Γ.Γ.Π.Π.) «Κίνησηδια¬ 
δικασίας σύνταξης και καθορισμός ορίων περιοχής Γενι¬ 
κού Πολεοδομικού Σχεδιασμού (Γ.Π.Σ.) Δήμου Μεσσή¬ 
νης». 

7. Την έκθεση της Τ.Υ.Δ.Κ. Μεσσηνίας στις 23.1.97 και 


τον σχετικό χάρτη (απόσπασμα Γ.Π.Σ. Μεσσήνης), με την 
οποία ερμηνεύονται τα όρια μεταξύ των τ. Κοινότητας 
Ανάληψης και τ. Δήμου Μεσσήνης τα καθορισθέντα με 
την 102/154/16.10.1914 έκθεση της τότε αρμόδιας Επι¬ 
τροπής ορίων, επικυρωμένα από τηντ. Περιφερειακή Δι¬ 
οίκηση Μεσσηνίας με το Δ.Π. 1433/27.1.1997. 

8. Το πρακτικό 12/11.11.1999 θέμα 3ο του Περιφερεια¬ 
κού Σ.Χ.Ο.Π. - Π.Π. 

9. Τα 2073/337/2000 - Α.ΝΕ και 8338/3188/2000 Δ/νσεις 
Πολ. Σχεδ., αποφασίζουμε: 

Ανακαλούμε μερικώς την 60805/2600/14.3.93 εγκριτι¬ 
κής απόφασης Γ.Π.Σ.Μεσσήνης του τ, Δήμου Μεσσήνης 
ως προς την περιοχή που εμπίπτει εντός των ορίων της τ. 
Κοινότητας Ανάληψης, επειδή την εγκριτική απόφαση 
του Υπουργού ΠΕΧΩΔΕ ως προς το τμήμα αυτό εκδό- 
θηκε καθ' υπέρβαση της παρ. 3 του άρθρου 3 του Ν. 
1337/1983. 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με το απόσπασμα του χάρτη ΠΙ.ΙΙ - 
Γ.Π.Σ. Μεσσήνης όπου απεικονίζεται το κοινό όριο των 
τ. Κοινότητας Ανάληψης καιτ. Δήμου Μεσσήνης. 

Η ισχύς της παρούσας αρχίζει από την ημερομηνία που 
θα δημοσιευθεί στο ΦΕΚ. 

Κατά της απόφασης αυτής επιτρέπεται προσφυγή 
στον Υπουργό ΠΕΧΩΔΕ σε διάστημα τριάντα (30) ημερών 
από την ημέρα που θα δημοσιευθεί στο ΦΕΚ. 

Τρίπολη, 11 Απριλίου 2000 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

















2364 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1067 (5) 

Κήρυξη αναδασωτέας έκτασης εμβαδού 314,00 τ.μ. 

στη Δασική θέση «Παναγία» Δημ. Διαμ/τος Αγίου Νι¬ 
κολάου Ν, Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

2. Τις διατάξεις του Ν. 998/79 «Περί προστασίας Δασών 
κ.λπ.» και ειδικότερα: 

I. Του άρθρου 41 παρ. 1. 

II. Του άρθρου 38 

3. Τις διαταγές του Υπουργείου Γεωργίας: 

I. 160417/1180/8.8.1980. 

II. 182447/3049/24.9.80. 

4. Την με αριθμό 1296/4.4.2000 Πρόταση του Δασαρ¬ 
χείου Πολυγύρου. 

5. Τις διατάξεις του άρθρου 1 παρ. 2 του Ν. 2503/1997 
«Μεταβίβαση αρμοδιοτήτων στον Γενικό Γραμματέα Πε¬ 
ριφέρειας», 

6. Την με αριθμό 4065/99 απόφαση Γενικού Γραμματέα 
Περιφέρειας Κεντρικής Μακεδονίας «Κατανομή αρμοδιο¬ 


τήτων στους Προϊσταμένους των Δασικών Υπηρεσιών», 
αποφασίζουμε: 

Κηρύσσουμε αναδασωτέα έκταση εμβαδού τριακοσίων 
δέκα τεσσάρων τετρ, μέτρων (314,00 τ.μ.) στη δασική 
θέση Παναγία Δημ. Δ/τος Αγίου Νικολάου Ν. Χαλκιδικής, 
με σκοπό την προστασία και την αναδάσωση με φυσική 
αναγέννηση, που καταστράφηκε ολοσχερώς από πυρκα¬ 
γιά τον μήνα Ιανουάριο (18/1) του έτους 2000. 

Η έκταση αυτή προσδιορίζεται από στοιχεία Α Β Γ Δ Ε Ζ 
Η Α και συνορεύει: 

Βόρεια: Με δημόσια δασική έκταση. 

Νότια: Με δημόσια δασική έκταση. 

Ανατολικά: Με ιδιοκτησία Παπαπαύλου Δημητρίου ως ι¬ 
διοκτησία αγνώστου. 

Δυτικά: Με ιδιοκτησία αγνώστου και δασική έκταση, 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση να δημοσιευθεί στην Εφημερίδα της Κυ- 
βερνήσεως. 

Πολύγυρος, 5 Απριλίου 2000 

Ο Διευθυντής Δασών Ν. Χαλκιδικής 
ΓΕΩΡΓΙΟΣ ΓΚΙΟΥΜΟΥΣΙΔΗΣ 

ΤΟΠΟΓΡΑΦΙΚΟ ΔΙΑΓΡΑΜΜΑ 


Λημόσιας Λπσικής έκτασης εμβαδού 
314,00 τ μ. πτη θέση «Παναγία» περιοχής 
Λημ. Διαμ.Λγ. Νικολάου, Λήμου Σιθωνίας 
ΐ) οποία κπιασιράφηκε πττό πυρκαγιά 
που εκδηλώθηκε στις 18 1-2000 



8 * 
Ο ο 


ΚΛΙΜΑΚ Α 1:800 


ΑΠΟΣΠΑΣΜ Α ΧΑΡΤΗ 


Περιοχής Δημοτικού Διαμερίσματος Αγίου Νικολάου.Λήμου Σιθυινίπς ατο οποίο 
φαίνεται η δασική έκταση εμβαδού 314,00 τ.μ. 

Λασική θέση: «Παναγία» 

Γ ε ε·>γρ Μήκος: 23 π 43 50 

Γεπ*γρ Πλάτος: 40ο 1.Τ 50" ΚΛΙΜΑΚΑ: 1 50 000 


ΥΠΟΜΝΗΜΑ 

0 Δασική έκταση ττου καταστράφηκε από ττυρκαγιά 
Επαρχιακό οδικό δίκτυο 


Ρέμα 

Πολύ γύρης 4 4 2000 
Ο Συντάξεις Λασολόγος 


ΛευΤέρης Πιτσόκο^ 



τοργιος 
βαθ Λ/ντού 



ΘΕΟΡΗΘΜΚΕ 
> Ο Λασάρχής Πολυγύρου 


ιλείος Κπλφόπουλος 
Λάσολόγπς με βπθ. Λ/ντού 

ΔΙΟΡΘΩΣΕΙΣ ΣΦΑΛΜΑΤΩΝ 

, (6) 

Στην ανακοίνωση παρακατάθεσης για αποζημίωση 
επικειμένων στο Ο.Τ. 267 στα Μελίσσια, που δημοσιευ- 
θηκε στο ΦΕΚ 179/Δ730.3.2000, επιψερεται η πιο κάτω 
διόρθωση: 


Από το λανθασμένο «Ανακοίνωση παρακατάθεσης 
αποζημίωσης λόγω προσκύρωσης έκτασης στα Μελίσ* 
σια» όπου αυτή αναφέρεται στο ορθό «Ανακοίνωση πα¬ 
ρακατάθεσης για αποζημίωση επικειμένων στο Ο.Τ. 267 
στα Μελίσσια». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




